CELEX: 
Language: bg
Date: 2009-09-26 00:00:00
Title: 2009/647/ЕО: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2007 година#Резолюция на Европейския парламент от 23 април 2009 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2007 година

26.9.2009   
            
            
               BG
            
            
               Официален вестник на Европейския съюз
            
            
               L 255/122
            
         
      РЕШЕНИЕ НА ЕВРОПЕЙСКИЯ ПАРЛАМЕНТ
   
   от 23 април 2009 година
   относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2007 година
   (2009/647/ЕО)
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид окончателните годишни отчети на Европейската агенция за авиационна безопасност за финансовата 2007 година (1),
            
         
               —
            
            
               като взе предвид доклада на Сметната палата относно окончателните годишни отчети на Европейската агенция за авиационна безопасност за финансовата 2007 година, придружен от отговорите на Агенцията (2),
            
         
               —
            
            
               като взе предвид препоръката на Съвета от 10 февруари 2009 г. (5588/2009 — C6-0060/2009),
            
         
               —
            
            
               като взе предвид Договора за ЕО, и по-специално член 276 от него,
            
         
               —
            
            
               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
            
         
               —
            
            
               като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване и за създаване на Европейска агенция за авиационна безопасност (4), и по-специално член 60 от него,
            
         
               —
            
            
               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
            
         
               —
            
            
               като взе предвид член 71 и приложение V към своя правилник,
            
         
               —
            
            
               като взе предвид доклада на Комисията по бюджетен контрол и становището на Комисията по транспорт и туризъм (A6-0163/2009),
            
         
               1.
            
            
               Освобождава от отговорност изпълнителния директор на Европейската агенция за авиационна безопасност във връзка с изпълнението на бюджета на Агенцията за финансовата 2007 година.
            
         
               2.
            
            
               Представя своите забележки в резолюцията по-долу.
            
         
               3.
            
            
               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за авиационна безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).
            
         
      
         
            Председател
         
         Hans-Gert PÖTTERING
         
      
      
         
            Генерален секретар
         
         Klaus WELLE
         
      
   
   
      (1)  ОВ C 278, 31.10.2008 г., стр. 16.
   
      (2)  ОВ C 311, 5.12.2008 г., стр. 20.
   
      (3)  ОВ L 248, 16.9.2002 г., стр. 1.
   
      (4)  ОВ L 79, 19.3.2008 г., стр. 1.
   
      (5)  ОВ L 357, 31.12.2002 г., стр. 72.
   
      
         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      
      от 23 април 2009 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2007 година
      ЕВРОПЕЙСКИЯТ ПАРЛАМЕНТ,
      
                  —
               
               
                  като взе предвид окончателните годишни отчети на Европейската агенция за авиационна безопасност за финансовата 2007 година (1),
               
            
                  —
               
               
                  като взе предвид доклада на Сметната палата относно окончателните годишни отчети на Европейската агенция за авиационна безопасност за финансовата 2007 година, придружен от отговорите на Агенцията (2),
               
            
                  —
               
               
                  като взе предвид препоръката на Съвета от 10 февруари 2009 г. (5588/2009 — C6-0060/2009),
               
            
                  —
               
               
                  като взе предвид Договора за ЕО, и по-специално член 276 от него,
               
            
                  —
               
               
                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
               
            
                  —
               
               
                  като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване и за създаване на Европейска агенция за авиационна безопасност (4), и по-специално член 60 от него,
               
            
                  —
               
               
                  като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
               
            
                  —
               
               
                  като взе предвид член 71 и приложение V към своя правилник,
               
            
                  —
               
               
                  като взе предвид доклада на Комисията по бюджетен контрол и становището на Комисията по транспорт и туризъм (A6-0163/2009),
               
            
                  A.
               
               
                  като има предвид декларацията на Сметната палата, че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;
               
            
                  Б.
               
               
                  като има предвид, че на 22 април 2008 г. Парламентът освободи изпълнителния директор на Европейската агенция за авиационна безопасност от отговорност във връзка с изпълнението на бюджета на Агенцията за финансовата 2006 година (6) и в резолюцията, придружаваща решението за освобождаване от отговорност, Парламентът, наред с другото
                  
                              —
                           
                           
                              отбеляза настояването на Сметната палата, че Агенцията, в сътрудничество с Комисията, трябва да преразгледа съществуващата схема за определяне на такси, за да гарантира, че разходите ѝ за дейности по сертифициране са оправдани и се покриват от събираните от нея такси,
                           
                        
                              —
                           
                           
                              призова Агенцията и Комисията да преразгледат схемата на Агенцията за определяне на такси, така че да се балансират приходите и разходите от дейностите по сертифициране,
                           
                        
                              —
                           
                           
                              отбеляза отговора на Агенцията, че регламентът относно таксите и възнагражденията (7), който влезе в сила на 1 юни 2007 г., следва да позволява генерирането на приходи, достатъчни за покриване на разходите за дейностите по сертифициране,
                           
                        
                              —
                           
                           
                              призова Агенцията да приложи ефективна система за управление на заявленията, евентуално включваща лихви за закъснели плащания;
                           
                        
            
                  1.
               
               
                  Отбелязва, че Агенцията е имала 72 045 000 ЕUR бюджетни кредити за поети задължения и кредити за плащания от общия бюджет за финансовата 2007 година.
               
            
                  2.
               
               
                  Отбелязва забележката на Сметната палата, че щатното разписание за 2007 г. включва 467 срочно наети служители, но тъй като бюджетните кредити за разходи за персонал не са покрили действителните разходи за персонал за тези служители, Агенцията се е договорила с Комисията броят на длъжностите да се намали до максимум 342, от които 333 са били запълнени в края на годината.
               
            
                  3.
               
               
                  Отбелязва отговора на Агенцията, че намаляването на персонала се дължи на факта, че през първите две години от прилагането на регламента относно таксите и възнагражденията приходите на Агенцията не са били достатъчни, за да покрият прогнозираните разходи; отбелязва, че Агенцията се позовава на плана за политиката относно персонала за 2008—2010 г., договорен с Комисията, в който е отразено намаляването на персонала.
               
            
                  4.
               
               
                  Отбелязва, че липсата на баланс между приходите и разходите, подчертана в предходната резолюция, придружаваща решението за освобождаване от отговорност, доведе до необходимост от намаляване на планираната численост на персонала с 25 %, от 467 на максимум 342 длъжности.
               
            
                  5.
               
               
                  Очаква в годишните си отчети за финансовата 2008 година Агенцията да включи информация за това, в каква степен би могъл да се постигне баланс между приходите и разходите във връзка с дейностите по сертифициране чрез прилагане на новия регламент относно таксите и възнагражденията.
               
            
                  6.
               
               
                  Отбелязва критиките от страна на Сметната палата, че промените, засягащи персонала на Агенцията през 2007 г., не са били отразени в щатното разписание, което не е съответно изменено.
               
            
                  7.
               
               
                  Изцяло подкрепя препоръката на Сметната палата, че Агенцията следва да проверява внимателно доколко са съгласувани прогнозите за разходите, които стоят в основата на решенията на бюджетния орган, особено по отношение на разходите за персонал; изисква Агенцията да гарантира, че щатното разписание съответства на реалната ситуация.
               
            
                  8.
               
               
                  Отбелязва, че Сметната палата и Агенцията не са постигнали съгласие относно изчисляването на сума в размер на 14 900 000 ЕUR под формата на целеви приходи, получени от Агенцията през 2007 г. за покриване на бъдещи разходи за сертифициране; отбелязва становището на Сметната палата, че Агенцията погрешно е включила в изчисленията такси, събирани съгласно предишния регламент относно таксите и възнагражденията; отбелязва, че Агенцията е представила обяснение за своите изчисления, като е заявила, че съгласно своя основен регламент е имала право да включи тези такси в изчисленията.
               
            
                  9.
               
               
                  Отбелязва критиките, отправени от Сметната палата по отношение на няколко одитирани процедури за възлагане на обществени поръчки; отбелязва, че според Сметната палата една от процедурите, при която оферентите не са получили пълна информация за критериите за възлагане на поръчки и тяхното оценяване, не е била прозрачна; отбелязва заявлението на Сметната палата, че в три случая е приложена ограничена процедура, въпреки че общата стойност на услугите, за които се е възлагала поръчка, е надвишавала минималното ниво, при което е следвало да се използва открита процедура за представяне на оферти.
               
            
                  10.
               
               
                  Изисква Агенцията да спази обещанието, което е дала в своите отговори, да се придържа стриктно към разпоредбите за възлагане на обществени поръчки и да обръща особено внимание на предоставянето на ясна информация на потенциалните оференти.
               
            
                  11.
               
               
                  Настоятелно призовава Комисията да гарантира, че в бъдеще Агенцията ще поддържа стриктна финансова дисциплина и ще работи също така в рамките на отпуснатия бюджет.
               
            
                  12.
               
               
                  По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрол на агенциите на ЕС (8).
               
            
         (1)  ОВ C 278, 31.10.2008 г., стр. 16.
      
         (2)  ОВ C 311, 5.12.2008 г., стр. 20.
      
         (3)  ОВ L 248, 16.9.2002 г., стр. 1.
      
         (4)  ОВ L 79, 19.3.2008 г., стр. 1.
      
         (5)  ОВ L 357, 31.12.2002 г., стр. 72.
      
         (6)  ОВ L 88, 31.3.2009 г., стр. 201.
      
         (7)  Регламент (ЕО) № 593/2007 на Комисията (ОВ L 140, 1.6.2007 г., стр. 3).
      
         (8)  Вж. страница 206 от настоящия брой на Официален вестник.